b'\n_START_ARTICLE_\nElektri\xc4\x8dna oprema v ogro\xc5\xbeenih okoljih\n_START_SECTION_\nElektri\xc4\x8dna oprema v nevarnih okoljih\n_START_PARAGRAPH_\nV elektrotehniki je nevarno okolje opredeljeno kot kraj,kjer se pojavijo koncentracije vnetljivih plinov,hlapov ali prahu.Elektri\xc4\x8dna oprema,ki mora biti name\xc5\xa1\xc4\x8dena v tak\xc5\xa1nih okoljih je \xc5\xa1e posebej preizku\xc5\xa1ena,da se prepre\xc4\x8di eksplozijo zaradi iskrenja kontaktov ali visoke povr\xc5\xa1inske temperature opreme._NEWLINE_Na primer:stikala v gospodinjstvu lahko oddajajo komaj vidne iskre pri prehodu,v obi\xc4\x8dajnem okolju ni razloga za skrb,ob prisotnosti vnetljivih snovi pa je to lahko vzrok za eksplozijo.Elektri\xc4\x8dna oprema za uporabo v kemi\xc4\x8dni tovarni ali rafineriji je zasnovana tako,da ne proizvaja iskrenja z dovolj energije za spro\xc5\xbeenje eksplozije oz. tako,da se eksplozija zadr\xc5\xbei v sami napravi._NEWLINE_Obstaja ve\xc4\x8d strategij za varnost elektri\xc4\x8dnih in\xc5\xa1talacij.Najenostavnej\xc5\xa1e so zmanj\xc5\xa1anje koli\xc4\x8dine elektri\xc4\x8dne opreme,ki je name\xc5\xa1\xc4\x8dena v nevarnem okolju,izbolj\xc5\xa1ave proizvodnih procesov,prezra\xc4\x8devanje s \xc4\x8distim zrakom.Notranja oprema za varnost in metode o\xc5\xbei\xc4\x8denja se uporabljajo, ko je naprava zasnovana tako,da je shranjene premalo energije za v\xc5\xbeig eksplozivne me\xc5\xa1anice.Ohi\xc5\xa1je opreme je lahko pod tlakom s \xc4\x8distim zrakom ali inertnim plinom in vklju\xc4\x8duje razli\xc4\x8dne nadzorne sisteme za izklop napetosti ali opozarjanja v primeru sprememb tlaka. Elementi,ki povzro\xc4\x8dajo iskrenje so lahko izolirani od okolice z inkapsulacijo,potopitvijo v olje,pesek,itd.Elementi,ki proizvajajo toploto,kot so motorska navitja,elektri\xc4\x8dni grelci,so na\xc4\x8drtovani tako,da je njihova najvi\xc5\xa1ja temperatura omejena pod temperaturo samov\xc5\xbeiga materiala.Upo\xc5\xa1tevane so notranje in zunanje temperature. Kot na ve\xc4\x8dini podro\xc4\x8dij elektri\xc4\x8dnih in\xc5\xa1talacij so tudi tu dr\xc5\xbeave na razli\xc4\x8dne na\xc4\x8dine pristopile k standardizaciji in testiranju opreme.S krepitvijo globalne trgovine z elektri\xc4\x8dnimi napravami se standardi po\xc4\x8dasi zbli\xc5\xbeujejo,tako da nacionalne regulativne agencije lahko odobrijo ve\xc4\x8d razli\xc4\x8dnih tehnik.'